text: রফিক উদ্দিন সরকার (মৃত্যু: ৬ এপ্রিল ১৯৮১) বাংলাদেশের নাটোর জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন রাজশাহী-১৭ আসনের সংসদ সদস্য ছিলেন।
  
  প্রাথমিক জীবন 
  রফিক উদ্দিন সরকার নাটোরের বড়াইগ্রামের পিওভাগ গ্রামে জন্মগ্রহণ করেন। তার ছেলে নাটোর জেলা স্বেচ্ছাসেবক লীগের আহ্বায়ক ও আইনজীবী আরিফ উদ্দিন সরকার।
  
  রাজনৈতিক জীবন 
  রফিক উদ্দিন সরকার হাইকোর্টের আইনজীবী ও মুক্তিযুদ্ধের সংগঠক ছিলেন। ছাত্র রাজনীতির মধ্য দিয়ে তিনি রাজনৈতিক জীবন শুরু করেন। তিনি নাাটোর জেলা আওয়ামী লীগের প্রতিষ্ঠাতা সাধারণ সম্পাদক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন রাজশাহী-১৭ (বর্তমান নাটোর-৪) আসন থেকে সংসদ সদস্য নির্বাচিত হন।
  
  মৃত্যু 
  রফিক উদ্দিন সরকার ৬ এপ্রিল ১৯৮১ সালে নাটোরের বড়াইগ্রামের জোনাইল বাজারে দুর্বৃত্তের আঘাতে মৃত্যুবরণ করেন।
  
  তথ্যসূত্র 
  
  বিষয়শ্রেণী:মৃত ব্যক্তি
  বিষয়শ্রেণী:জন্মের বছর অনুপস্থিত
  বিষয়শ্রেণী:১৯৮১-এ মৃত্যু
  বিষয়শ্রেণী:নাটোর জেলার রাজনীতিবিদ
  বিষয়শ্রেণী:নাটোর জেলার আইনজীবী
  বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তিবর্গ
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:প্রথম জাতীয় সংসদ সদস্য
title: রফিক উদ্দিন সরকার